CELEX: 32022D0616(01)
Language: sl
Date: 2022-06-13 00:00:00
Title: Sklep Sveta z dne 13. junija 2022 o imenovanju štirih članov uprave Evropske agencije za zdravila 2022/C 233/04

16.6.2022   
               
               
                  SL
               
               
                  Uradni list Evropske unije
               
               
                  C 233/26
               
            
         SKLEP SVETA
         z dne 13. junija 2022
         o imenovanju štirih članov uprave Evropske agencije za zdravila
         (2022/C 233/04)
         SVET EVROPSKE UNIJE JE –
         ob upoštevanju Pogodbe o delovanju Evropske unije,
         ob upoštevanju Uredbe (ES) št. 726/2004 Evropskega parlamenta in Sveta z dne 31. marca 2004 o postopkih Unije za pridobitev dovoljenja za promet in nadzor zdravil za humano uporabo ter o ustanovitvi Evropske agencije za zdravila (1) in zlasti člena 65(1) Uredbe,
         ob upoštevanju seznama kandidatov, ki ga je 27. januarja 2022 Svetu predložila Evropska komisija,
         ob upoštevanju stališč, ki jih je v pismu z dne 24. maja 2022 izrazil Evropski parlament,
         ob upoštevanju naslednjega:
         
                     (1)
                  
                  
                     Na podlagi člena 65(4) Uredbe (ES) 726/2004 se bo mandat članov uprave Evropske agencije za zdravila (v nadaljnjem besedilu: uprava), ki so trenutno na položaju, iztekel 14. junija 2022. Člani uprave, katerih mandat se začne 15. junija 2022, se imenujejo v skladu z postopkom za predlaganje in imenovanje iz Uredbe (ES) 726/2004.
                  
               
                     (2)
                  
                  
                     Člen 65(1) Uredbe (ES) št. 726/2004 zahteva, da sta v upravo vključena tudi dva predstavnika organizacij bolnikov, en predstavnik zdravniških organizacij in en predstavnik veterinarskih organizacij.
                  
               
                     (3)
                  
                  
                     Navedene člane imenuje Svet po posvetovanju z Evropskim parlamentom in na podlagi seznama, ki ga sestavi Komisija in vključuje znatno več imen, kot je prostih mest. Njihov mandat traja tri leta in se lahko obnovi.
                  
               
                     (4)
                  
                  
                     Komisija je pripravila seznam kandidatov in ga predložila Svetu 27. januarja 2022. Kandidati s seznama, ki ga je predložila Komisija, so bili izbrani v okviru razpisa in na podlagi njihovih specialističnih kvalifikacij, širokega spektra ustrezne strokovnosti ter ustrezne strokovnosti pri vodenju in izkušenj na področju zdravil za humano ali veterinarsko uporabo.
                  
               
                     (5)
                  
                  
                     Seznam, ki ga je predložila Komisija, je bil pregledan z namenom imenovanja štirih članov uprave, ki predstavljajo civilno družbo, na podlagi dokumentacije, ki jo je pripravila Komisija, in ob upoštevanju mnenja Evropskega parlamenta. Imenovanje članov s tem sklepom nadalje zagotavlja, da so v upravi na voljo najvišje ravni specialističnih kvalifikacij, širok spekter ustrezne strokovnosti in najširša možna geografska razpršenost v okviru Unije ter ustrezna strokovnost pri vodenju in izkušnje na področju zdravil za humano ali veterinarsko uporabo –
                  
               SPREJEL NASLEDNJI SKLEP:
         
            Člen 1
            Za člane uprave Evropske agencije za zdravila se za obdobje treh let od 15. junija 2022 imenujejo naslednje osebe:
            
                        ORGANIZACIJE BOLNIKOV
                     
                     
                        ZDRAVNIŠKE ORGANIZACIJE
                     
                     
                        VETERINARSKE ORGANIZACIJE
                     
                  
                        Marco GRECO
                        Virginie HIVERT
                     
                     
                        Denis LACOMBE
                     
                     
                        Despoina IATRIDOU
                     
                  
         
            Člen 2
            Ta sklep začne veljati na dan sprejetja.
         
         
            V Luxembourgu, 13. junija 2022
            
               
                  Za Svet
               
               
                  predsednik
               
               M. FESNEAU
            
         
         
            (1)  UL L 136, 30.4.2004, str. 1.